29 vrygelaat ná geweld by Riebeek-Kasteel | Maroela Media
'n Voertuig wat in Riebeek-Kasteel, die klein plattelandse dorpie in die Wes-Kaap, omgegooi is. Foto: Verskaf.
Altesaam 29 mense wat in hegtenis geneem is in verband met onluste by Riebeek-Kasteel in die Wes-Kaap, is vrygelaat.
Eric Ntabazalila, woordvoerder van die Wes-Kaapse nasionale vervolgingsgesag, het gesê altesaam 37 mense is in hegtenis geneem nadat gewelddadige betogings Sondag in dié plattelandse dorpie uitgebreek het.
"Slegs agt van die 37 mense het Dinsdag in die Malmesbury-landdroshof verskyn op aanklag van openbare geweld. Die ander 29 is vrygelaat weens 'n gebrek aan bewyse," het Ntabazalila gesê.
Die agt verdagtes is steeds in aanhouding en moet weer Vrydag in die hof verskyn wanneer hulle na verwagting om borgtog gaan aansoek doen.
Maroela Media het vroeër berig sowat 300 mense het Sondag en Maandag die strate ingevaar om oor dienslewering te betoog. Die betogers het onder meer by 'n plaaslike wynmakery ingebreek en ook 'n voertuig omgegooi.
betogings dienslewering Wes-Kaap
So…is die munisipaliteit en die wynplek dan in dieselfde gebou?
Waarom moet mense plunder, brand en breek wanneer hulle ontevrede is oor iets? En die ergste is, dit wat geplunder, gebrand en gebreek word, het gewoonlik niks te doen met hulle ongelukkigheid nie. Watse voorbeeld stel hulle vir hulle kinders? Voordat ons geagte President Ramaphosa nie ingryp en hierdie goed begin vasvat nie, gaan dit net erger word. Dan gaan daar later niks van hierdie pragtige land van ons oor wees nie!
Alwrer vrygelaat hoekom in die eerste plek toe gesluit
En nou gaan mense seker verbaas staan sodra die soveelste episode van geweldadige protesoptrede uitbreek… Wel, daar is nou nie juis ernstige gevolge vir hierdie geweldenaars (behalwe gratis bed en etes) nie! Go figure.